82
ኣሳፌ ማዛሙሬ
1 ጾሲ ሳሎን ዲዛ ዱላታ ካሌꬄስ፤
ጾሳቲ ኡባይ ሺቂን
ኢስታ ቦላ ፒርዲሼ፥ *
2 «ኢንቴ ኣዉዴ ጋካናዉ
ጌላ ፒርዳ ፒርዳኔ?
ኢታታካ ኣዉዴ ጋካናስ
ማዳኔ?
3 ዎልቃይ ባይንዳይታሲኔ ዪኦታስ
ቱማ ፒርዳ ፒርዲቴ፤
ማንቆኔ ናቄቲዳ ኣሳታ
ማታ ናጊሲቴ።
4 ዳቡራንቻታኔ
ሜቶታንቻታ ኣሺቴ፤
ኢታታ ኩሼፔካ
ኢስታ ዎꬂ ኤኪቴ።
5 «ኢንቴስ ኣይኮ ኤራቴꬂኔ
ኣኬካይ ዴና፤
ኢንቴ ꬉማን ሲሜሬቴታ፤
ቢታ ዮቻቲ
ኡባይ ቃጼቴስ።
6 «ታኒ ኢንቴና፥ ‹ኢንቴ ጾሳታ፤
ኢንቴ ኡባይካ
ኡባፌ ꬎቃ ጾሳ
ናይታ› ጋዲስ። +
7 ‹ጊዶ ኣቲን ኢንቴ
ኣሲ ሃይቂዛ ማላ ሃይቃና፤
ቃሴ ሃራ ሃላቃቲ ኩንዲዛ ማላ
ኢንቴካ ኩንዳና› ጋይስ» ጌስ።
8 ኣቤት ጾሳዉ! ዴንዳ!
ሳኣ ቦላ ፒርዳ፤
ካዎቴꬂ ኡባይ ኔሳ።
* 82:1 ጾሳታ ሃይሲ ሃ ቃላዚ ካዎታ፥ ዳናታ፥ ኣሳ ቦላ ዱማ ዱማ ኦጌራ ፒርዲዛይታ፥ ኪታንቻታኔ ኤቃ ጾሳታ ቤሴስ። + 82:6 ዮሃ 10፡34